CELEX: 32018D1938
Language: da
Date: 2018-09-18 00:00:00
Title: Rådets afgørelse (EU) 2018/1938 af 18. september 2018 om den holdning, som på Den Europæiske Unions vegne skal indtages i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, til vedtagelsen af en henstilling om godkendelse af forlængelsen af handlingsplanen EU-Marokko om gennemførelse af den fremskredne status (2013-2017)

11.12.2018   
               
               
                  DA
               
               
                  Den Europæiske Unions Tidende
               
               
                  L 314/38
               
            
         RÅDETS AFGØRELSE (EU) 2018/1938
         af 18. september 2018
         om den holdning, som på Den Europæiske Unions vegne skal indtages i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, til vedtagelsen af en henstilling om godkendelse af forlængelsen af handlingsplanen EU-Marokko om gennemførelse af den fremskredne status (2013-2017)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1) (i det følgende benævnt »aftalen«) blev undertegnet den 26. februar 1996 og trådte i kraft den 1. marts 2000 (2).
                  
               
                     (2)
                  
                  
                     I medfør af aftalens artikel 80 har associeringsrådet, der er oprettet ved aftalen, beføjelse til at træffe afgørelser og kan ligeledes fremsætte henstillinger.
                  
               
                     (3)
                  
                  
                     Associeringsrådet vedtog den 16. december 2013 en henstilling om handlingsplanen EU-Marokko om gennemførelse af den fremskredne status (2013-2017) (3) (i det følgende benævnt »handlingsplanen«).
                  
               
                     (4)
                  
                  
                     For at sikre, at kontinuiteten mellem handlingsplanen og de fremtidige prioriteter for partnerskabet bevares, bør associeringsrådet ved anvendelse af brevveksling vedtage en henstilling om godkendelse af forlængelsen af handlingsplanen.
                  
               
                     (5)
                  
                  
                     Det er hensigtsmæssigt at fastlægge den holdning, som på Unionens vegne skal indtages i associeringsrådet, til vedtagelsen af en henstilling om godkendelse af forlængelsen af handlingsplanen, idet henstillingen har retsvirkninger.
                  
               
                     (6)
                  
                  
                     Forlængelsen af handlingsplanen udgør grundlaget for forbindelserne mellem EU og Marokko for indeværende år og giver mulighed for at føre forhandlinger for at fastlægge retningslinjerne og de nye prioriteter for partnerskabet mellem EU og Marokko i de kommende år —
                  
               VEDTAGET DENNE AFGØRELSE:
         
            Artikel 1
            Den holdning, som på Den Europæiske Unions vegne skal indtages i det associeringsråd, der er oprettet ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, til vedtagelsen af en henstilling om godkendelse af forlængelsen med ét år af handlingsplanen EU-Marokko om gennemførelse af den fremskredne status (2013-2017) efter dennes udløb, baseres på det udkast til henstilling, der er knyttet til nærværende afgørelse.
         
         
            Artikel 2
            Denne afgørelse er rettet til Kommissionen og den højtstående repræsentant.
         
         
            Udfærdiget i Bruxelles, den 18. september 2018.
            
               
                  På Rådets vegne
               
               G. BLÜMEL
               
                  Formand
               
            
         
         
            (1)  EFT L 70 af 18.3.2000, s. 2.
         
            (2)  Rådets og Kommissionens afgørelse 2000/204/EF, EKSF af 26. januar 2000 om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (EFT L 70 af 18.3.2000, s. 1).
         
            (3)  Associeringsrådet EU-Marokkos henstilling nr. 1/2013 af 16. december 2013 om gennemførelsen af ENP-handlingsplanen EU-Marokko om gennemførelse af den fremskredne status (2013-2017) (EUT L 352 af 24.12.2013, s. 78).
      
      
         
            UDKAST TIL
            ASSOCIERINGSRÅDET EU-MAROKKOS HENSTILLING Nr. 1/2018
            af …
            om godkendelse af forlængelsen af handlingsplanen EU-Marokko om gennemførelse af den fremskredne status (2013-2017)
            ASSOCIERINGSRÅDET EU-MAROKKO HAR —
            under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (1), og
            ud fra følgende betragtninger:
            
                        (1)
                     
                     
                        Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (i det følgende benævnt »aftalen«) trådte i kraft den 1. marts 2000.
                     
                  
                        (2)
                     
                     
                        I medfør af aftalens artikel 80 kan associeringsrådet fremsætte passende henstillinger med henblik på at virkeliggøre aftalens mål.
                     
                  
                        (3)
                     
                     
                        I overensstemmelse med aftalens artikel 90 træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens målsætninger virkeliggøres.
                     
                  
                        (4)
                     
                     
                        I artikel 10 i associeringsrådets forretningsorden fastsættes muligheden for mellem møderne at fremsætte henstillinger ved skriftlig procedure.
                     
                  
                        (5)
                     
                     
                        Forlængelsen af handlingsplanen EU-Marokko om gennemførelse af den fremskredne status (2013-2017) udgør grundlaget for forbindelserne mellem EU og Marokko for indeværende år og giver mulighed for at indlede forhandlinger for at fastlægge retningslinjerne og de nye prioriteter for partnerskabet mellem EU og Marokko i de kommende år —
                     
                  VEDTAGET DENNE HENSTILLING:
            
               Eneste artikel
               Associeringsrådet henstiller ved skriftlig procedure til, at handlingsplanen EU-Marokko om gennemførelse af den fremskredne status (2013-2017) forlænges med ét år.
            
            
               Udfærdiget i …, den …
               
                  
                     På Associeringsrådet EU-Marokkos vegne
                  
                  
                     Formand
                  
               
            
            
               (1)  EFT L 70 af 18.3.2000, s. 2.